OpenLLM-France/wikimedia huggingface dataset:
# San Adrian baseliza (Zangoza)

San Adrian baseliza Nafarroa Garaiko Zangoza udalerriko Vadoluengo herri hustuan kokatutako XII. mendeko kristiau baseliza bat da. Erromaniko estiloa ditu.
Herrigunetik kanpo eta hegoaldean dago, Gabarderal kontzejura doan bidean, Aragoi ibaiaren ertzean. 1983an monumentu historiko-artistikoa izendatu zuten. Estiloa Aragoiko erromanikoa da.

## Jatorria

Ziur aski antzinako bide bat hemendik igarotzen zen, gero erromatar galtzada. Geroago, Zangotzan zubia egin zuten eta bide hau baztertua gelditu izanen zen.

## Historia

Vadoluengo 1035ean agertzen da dokumentatuta; urte horretan Antso III.a Garzeitz Nagusiak Ramiro semeari gero Aragoiko konterria izango zen lurraldea eman zion eta hortxe kokatzen du muga, alegia. 1122. urtean Alfontso I.a Nafarroakoak bere ahaide bati lur hauek eman zizkion bertan bere jauregia egiteko. Manuel trujillo Bergesen ustez baseliza gaur egun desagertu dagoen jauregiaren kapera izan zitekeen. 1135ko urtarrilean, Vadoluengoko Ituna sinatu zen; itun horren arabera Ramiro II.a Monjeak eta Gartzea IV.a Remiritz Berrezarlea haien arteko anaitasuna sinatu zuten, bata hiltzen bazen besteak haren koroa hartzeko. 1312an Vadoluengon nafarren eta aragoien arteko borroka eman zen, San Adriango gudua.
Baseliza, bestetik, Leireko monasterioaren eskuetan gelditu zen. Monjeek Góngora markesei saldu zioten.

## Deskribapena

Baselizak habearte bakarra du. Dorre karratua du, habeartearen atzealdean kokatuta. Harlanduaz egina dago. Erlaita irudi desberdinak erakusten dituzten hagaburu landuez helduta dago; horietako batzuek esanahi sexuala dute, esaterako emakume ezkondu bat biluzik errepresentatzen duena.

## Erreferentziak

* Nafarroako Entziklopedia Handia | ZANGOZA. (Noiz kontsultatua: 2022-02-01).

## Ikus gainera

* Alde Zaharra
* Zangoza

## Kanpo estekak

* Datuak: Q20492640
* Multimedia: Hermitage of San Adrián de Vadoluengo / Q20492640
* 1 2 http://manueltrujilloberges.blogspot.com.es/2009/03/san-adrian-de-vadoluengo-en-sanguesa.html
* ↑ http://www.arquivoltas.com/6-Navarra/SanguesaVadoluengo.htm
# San (herria)

San, boskimano, basarwa, !kung edo khwe ere deituak, Kalahari basamortuko etnia indigena da, egungo Hegoafrika, Botswana, Namibia eta Angola herrialdeetan sakabanatuta bizi dena. Khoikhoi abeltzainekin batera, Khoisan etnia osatzen dute. San tribua tradizionalki ehiztari-biltzailea izan da, baina 1950-1990 hamarkada bitartean, nekazaritza garatu dute, ehiza eta biltzeak ia-ia erabat baztertuta. Arkeologiako zantzuen arabera, hegoaldeko Afrikan (eta ziurrenik Afrikako beste zonalde batzuetan ere) duela 22.000 urte, eta ziur aski gehiago, bizi dira. Genetikak munduko herririk zaharrenetakoa edo zaharrena dela iradokitzen du. Spencer Wells antropologoak Adan genetikoa deitu zien.

## Erreferentziak

* ↑ Euskaltzaindia. (PDF) 90. arauaː Munduko herriak eta etniak. .

## Kanpo estekak

* Datuak: Q172365
* Multimedia: San people / Q172365
# San Adrian eliza (Irurozki)

San Adrian eliza Urraulgoitiko Irurozki kontzejuan XVIII. mendeko kristiau eliza bat da, barroko estiloan.

## Eraikina

Harriz egindako eraikuntza da, barroko garaian egina (XVIII. mendearen lehen erdialdean). Burualdea burualde zuzena, habearte bakarra eta oinplano karratuko kanpandorrea ditu. Ebanjelioaren aldean kapera bat dago –garai batean bataioari eskainia– eta alde horretan bertan dagoen kapera nagusiari atxikita sakristia dago. Epistolaren aldean dagoen ate dinteldu sinple batetik sartzen da barrura, arkupe berri batez babestuta. Erretaula nagusia, zur polikromatuzkoa, XVIII. mendearen bigarren erdiko barroko berantiarrekoa da. Bankua, hiru kale, apaindura eta arroka-lanbidea ditu, eta interesa pizten dute kale nagusian -Ama Birjina Haurrarekin posizio tente eta jarrera-mugituan- eta atikoan, parrokiaren titularra den San Adrianen irudiak, biak ere erretaularen garai berekoak.

## Erreferentziak

* Nafarroako Entziklopedia Handia | IRUROZKI. (Noiz kontsultatua: 2021-12-16).

## Ikus, gainera

* Irurozki
* Urraulgoiti

## Kanpo estekak

* Datuak: Q110253924
* Multimedia: Iglesia de San Adrián (Irurozqui) / Q110253924
# Satakunta (antzinako probintzia)

    Artikulu hau Finlandiako aintzirako probintziari buruzkoa da; eskualdea gaitzat duena beste hau da: «Satakunta»
Satakunta Satakunta / Satakunda :
| 1634 - 1775 ||
| Armarria ||
| Herrialdea Gaur egungoa | Txantiloi:Herrialde info SDI FIN |
| Hiriburua | Pori Rauma |
| Azalera | km$^2$ |
| Biztanleria Dentsitatea | bizt/km² |
Satakunta Suediako antzinako probintzia bat zen, gaur egungo Satakunta eta Pirkanmaa eskualdeetan banatzen dena. Botniako Golko ertzeko kultura, oso berezia da eta betidanik eman den merkataritzagatik, irekia eta oparoa. Finlandiako probintzia zaharrena denez, Satakuntak, esperientziako sistema administratibo eta kulturalak ditu.
Probintziak, Benazko Finlandia, Häme eta Pohjanmaa probintziekin egiten zuen muga hegoalde, ekialde eta iparraldean. Mendebaldean aldiz, Botniako Golkoa zegoen, eskualdearen merkataritzaren aberastasun eta oparotasun iturri.

## Historia

Probintzia X. mendean sortua zegoen jada, eta bikingoekin merkataritzan ibilia izan zela uste da (Benazko Finlandia probintzia bezala). Suediarren inbasioekin batera, gutxinaka, bere erresuman sartzen joan zen eta oparotasuneko probintzia bilakatu zen. Kostan egotearen ondorioa izan zen suediar asko bertan kokatzea baina denborarekin (hegoaldeko lurraldeetan gertatu ez zen bezala), suediar hizkuntz eta ohiturak ahaztu zituzten.
Administratiboki, probintzia, 1649. urtean deuseztatu zen eta Benazko Finlandia probintziarekin batua izan zen, Pori eta Turku Finlandiako hiri garrantzitsu eta aberatsenak bihurtu zirelarik.
Gaur egun Pirkanmaa eta Satakunta eskualdetan banandua dago.

## Armarria

Hartz beltz bat ageri da bertan, antzinako larruzko merkataritzarengatik eta bertako hartzak oso preziatuak izan zirelako Erdi Aro guztian. Gainera, hartza bizitza basatiaren oroigarri da. Izarrak aldiz, gaueko zeru garbia isladatzen dute, neguko partean batik bat, zeruko izar guztiak ikusi daitezke hotzak zeruan eratzen duen garbitasunagatik.

## Ikus, gainera

* Finlandiako Antzinako Probintziak
* Finlandiako historia

## Kanpo estekak

* Datuak: Q1325487
# Sat.1

Sat.1 alemaniar telebista kate bat da, ProSiebenSat.1 Media taldearena dena.
Kanalak 1984ko urtarrilaren 1ean hasi zituen bere emisioak, herrialdeko lehenengo kate pribatua izanda.
Sat.1-ek bertsioak ditu Austria eta Suitzarako, programa propioak dituztenak.

## Kanpo estekak

* Telebista katearen webgunea (Alemanez)
* Datuak: Q313332
* Multimedia: Sat.1 / Q313332
# Sata Isobe

Sata Isobe (japonieraz: 磯辺 サタ; 1944ko abenduaren 19a - 2016ko abenduaren 18a) japoniar boleibol jolakaria izan zen. 1962ko Munduko Boleibol Txapelketan eta 1964ko Udako Olinpiar Jokoetako talde irabazlearen kide izan zen.
* Datuak: Q3364286
* Multimedia: Sata Isobe / Q3364286
# Sata lurmuturra

Sata lurmuturra (japonieraz: 佐多岬, Sata Misaki) Japoniako Osumi penintsulan kokatuta dagoen lurmuturra da, Kyushuko hegoaldeko muturra dena. Bertan itsasargi bat dago, 1871n Henry Richard Brunton eskoziarrak egina.

## Kanpo estekak

* Datuak: Q431595
* Multimedia: Cape Sata / Q431595
# Satakunta

    Artikulu hau Finlandiako eskualdeari buruzkoa da; antzinako probintzia gaitzat duena beste hau da: «Satakunta (antzinako probintzia)»
Satakunta Satakunta / Satakunda :
| Armarria ||
| Berezko izenak: - Finlandieraz - Suedieraz | Satakunnan maakunta Satakunda landskap |
| Herrialdea | Finlandia |
| Hiriburua | Pori |
| Udalerri-kopurua | 7 hiri (kaupunki) 14 udalerri (kunta) |
| Hizkuntza ofiziala | Finlandiera Suediera |
| Agintaria | Pertti Rajala |
| Lurralde historikoak | Satakunta |
| Azalera -Ur-azalera | 11.637,64 km² 3.680,29 km² (%31,62) |
| Biztanleria Dentsitatea | 227.370 (2010.07.31) 28,57 bizt/km² |
| Eskualdeko arraina Eskualdeko hegaztia Eskualdeko landarea Eskualdeko ugaztuna | Ibai-lanproia Amilotx urdina Itsas hesilaharra Europar kastorea |
| Webgune ofiziala | (Finlandieraz) (Ingelesez) |
Satakunta (suedieraz: Satakunda) Finlandiaren hego-mendebaldean dagoen eskualde bat da.

## Erreferentziak

* ↑ Väestorekisterikeskus 2010.07.31
* ↑ "Citizenship according to age and sex by region, 1990-2019". Tilastokeskus. 2020.04.01

## Kanpo estekak

* Datuak: Q5709
* Multimedia: Satakunta / Q5709
# San Martin Tourskoaren basilika

San Martin Tourskoaren basilika (frantsesez: Basilique Saint-Martin de Tours) Toursko eliza katolikoa da, Martin Tourskoaren omenez eraikia.
Frantziako Iraultzan eraitsitako Erdi Aroko basilika bat ordezkatu zuen. 1886 eta 1924 artean eraiki zuten neo-bizantziar estiloan, arkitektoa Victor Laloux izanik.
1862an gobernuak antzinako basilikaren hondakinak monumentu historiko izendatu zituen..

## Erreferentziak

* ↑ Mérimée, Frantziako Kultura Ministerioa. Basilique Saint-Martin. .

## Kanpo estekak

* (Frantsesez) Webgune ofiziala
* Datuak: Q1464908
* Multimedia: Basilique Saint-Martin de Tours / Q1464908
# San Martin Tourskoaren eliza (Andoain)

San Martin Tourskoaren eliza Gipuzkoako Andoain udalerriarn herrigunean dagoen eliza bat da, Goikoplazan dago, Andoaingo udaletxea eta pilotalekuaren alboan. XVIII. mendearen bigarren erdialdean eraikia, barroko estiloa du.
Gurutze latindar oinplanoa, hiru zati-gurutzatuz osatutako nabea eta abside poligonala ditu. Gurutzadura ganga erdiesferiko batean amaitua dago. Gangak gurutzatuak dira eta nerbioak zutabe klasikoen gainean doaz. Elizaren aurrealdeko erdialdean dagoen dorrea bereziki nabarmentzen da.

## Iruditegia

* Elizaren ikuspegi orokorra.
* Erretaula eta aldarea.
* San Martin Tourskoa.
* Korua eta organoa.

## Ikus, gainera

* Agustin Lei­tza
* Manuel Larramendi

## Kanpo estekak

* Datuak: Q18341257
* Multimedia: Church of San Martín de Tours, Andoain / Q18341257
# San Martin Tourskoaren eliza (Gazeo)

    Artikulu hau Gazeoko elizari buruzkoa da; beste esanahietarako, ikus «San Martin».
San Martin Tourskoaren eliza Iruraiz-Gaunako Gazeo herrian dagoen eraikin erlijiosoa da.
1995eko maiatzaren 23an, Eusko Jaurlaritzak kultura ondasun izendatu zuen, monumentu sailkapenarekin.

## Ezaugarriak

XIII. mendeko eliza honek planta errektangularra du. Bi zatik osatzen dute absidea, bata errektangularra da eta bestea semizirkularra. Interes handiko hormapinturak ditu presbiterioan eta bai ertaroko beste elementu arkitektoniko batzuk ere: nolabaiteko puntadun arkua du portada, arkibolta eta baketoi eta guzti, abside semizirkularra, hutsuneak, horno ganga eta kaneak.

## Iruditegia

* Gazeoko eliza, kanpotik.
* Bista nagusia, pantokratorrarekin.
* Sapaiaren ikuspegia.
* Gurutziltzatzea detailean, lantzekin daudenak juduen erara daude jantzita.
* Azken epaian, arimak neurtzen balantzan, ea bekatuen pisuak infernura kondenatuko ote dituen.
* Kristo berpiztu ondoren, Infernura doa arima batzuk salbatzera; Leviatanaren ahotik sartzen da.
* Infernuaren ikuspegia.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Bisita birtuala
* Datuak: Q9007187
* Multimedia: Church of San Martín de Tours, Gazeo / Q9007187
# San Martin Tourskoaren eliza (Leatxe)

San Martin Tourskoa eliza Oibar ibarreko Leatxe udalerrian XII. mendeko kristiau eliza zahar bat da, erromaniko estiloan. Gaur egun hainbat aztarnak bakarrik irauten dute eta herriko pilotalekuko frontisa da.

## Eraikina

Herrian, jakina zen bere pilotalekuko horma herriko eliza zaharraren zati bat zela, elizaren atzealdea izango zenaren leiho bat zegoelako. Hala ere, dena mataz eta belar txarrez estalita zegoenez, XXI. mendearen hasieran indusketak egin zituztenez, elizaren oinplanoa argitara atera zuten.
XII. mendearen hasieran eraikitako tenplu erromanikoa da, Antso VII.a Nafarroakoaren garaian. San Joanen zaldunek erromesen ospitale bat zuten Donejakue Bidean, Oibar eta Orbaibarren artean Leatxe zeharkatzen zuen antzinako galtzada erromatarrarekin lotzen zuena. Jasokundeko Andre Mariaren eliza eraiki ondoren, denboraren joanak, XIX. mendeko gerrek eta Mendizabalen desamortizazioak tenplua hondamendi betean utzi zuten, eta, horren ondorioz, herriko hainbat etxe eraikitzean antzinako tenpluko leihoetarako eta harlanduzko harrietarako arkuteriak berrerabili ziren, eta Jasokundeko Andre Mariaren elizan kapitelak eta zizelkatutako harriak eliza osoan zehar banatzen dira, beren benetako jatorriarekin zerikusirik ez dutenak.
Landarearen barruan, oraindik ere, denboraren higaduragatik nekez bereizten diren irudi batzuk kontserbatzen dira, eliza honek jasan zuen etengabeko espoliazioan geratu denaren hondarrak baino apenas ikus daitezkeen. Errekondo aitak alboko hormetako harlandu gehienak, horma-bularrak, atariko ate-zangoak, kapitelak eta San Martinen hondakinetan balio handienekoak ikusi zituenak hartzen ditu Xabierko gaztelua zaharberritzeko, Aro Modernoaren hasieran suntsitu ondoren "haren segurtasuna eta kontserbazioa" aitzakiatzat hartuta.

## Erreferentziak

* Nafarroako Entziklopedia Handia | LEATXE. (Noiz kontsultatua: 2021-12-16).

## Ikus, gainera

* Leatxe
* Oibar

## Kanpo estekak

* Datuak: Q111609738
# San Martin Tourskoaren eliza (Leiun)

San Martin Tourskoaren eliza Lizoainibarko Leiun lekuan Erdi Aroko kristiau eliza bat da.

## Eraikina

Harriz egindako eraikin apala da, berreraikitzea eskatzen duena. Habearte bakarra, burualde karratua eta kanpandorrea ditu habeartearen lehen atalaren gainean. Burualdeari epistolaren aldetik atxikita sakristia dago. Barrura sartzeko, erdi-puntuko arkua eta harrizko dobela handiak ditu. Teilatua dinteldua da esparru osorako. Altzariak urriak dira, bere obretako batzuk kanpora lekualdatu baitira segurtasun arrazoiengatik; hala, Ama Birjina Haurrarekin, tradizio erromanikokoa (XIII. mendea), duela gutxi egindako Haurra zurez egina, Urrozko parrokiako sakristian zaintzen dena.

## Erreferentziak

* Nafarroako Entziklopedia Handia | LEIUN. (Noiz kontsultatua: 2021-10-23).

## Ikus, gainera

* Leiun

## Kanpo estekak

* Datuak: Q109301591
# San Martin Tourskoaren eliza (Lesaka)

San Martin Tourseko eliza, baita ere San Martin parrokia, Nafarroa Garaiko Lesakako eliza nagusia da. Muino baten gainean eraikia, herri osoa hartzen du haren menpe. Barrualdean gotikoko estilokoa da eta kanpotik barrokokoa. Eraikitzeko lanak, dirua falta zela eta, 1561ean hasi ziren eta 1737 arte luzatu ziren. Nafarroako Monumentuen Katalogoaren arabera, Nafarroako elizarik monumentalenetarikoa da Lesakakoa, eta katedralen antzeko dimentsioak ditu barnealdean.

## Historia

XVI. XVII. eta XVIII. mendeetan egindako lanen emaitza da gaur egun ezagutzen dugun eraikina. Hasieran asmoa aurretik zegoena handitzekoa zen; gaur egun antzinako hura desagertuta dago. Lehenengo fase horretan aldare nagusia eta transeptua egin nahi zuten. Hiru mendetan eraikia, hala ere batasuna du elizak, bai kanpoaldean bai barnealdean.
Prozesu luze hau dela eta hainbat harginek parte hartu zuten elizaren eraikuntzan. XVI. Mendeko Juan de Butano eta XVIII. mendeko Andres Zabala aipatu daitezke. Tomas Jauregi gipuzkoarra izan zen, bestetik, erretaula nagusiaren egilea.

## Organoa, kultura ondarea

San Martin Tourseko elizaren organua 2007an kultura ondasunaren izendapena jaso zuen. Organua 1891an egin zen eta oso ondo kontserbatuta dago. Egileak Zaragozako Roque anaiak izan ziren eta 1950-1951an Amezua y Cía konpondu zuten. 480 zm.ko zabalera du, 635 garaierakoa. Pinukiz eta metalezko hoderiaz egina dago, erromantiko estiloan.

## Erreferentziak

* ↑ http://www.lesaka.eus/tours-eko-san-martin-eliza/
* ↑ https://www.navarra.es/home_es/Actualidad/Sala+de+prensa/Noticias/2007/12/17/1712cu30.htm

## Kanpo estekak

* Eliza udalaren webgunean.
* (Gaztelaniaz):Nafarroako Turismoaren webgunearen informazioa.
* (Gaztelaniaz):Elizari eta erretaulari buruzko bideoa.
* (Gaztelaniaz):Elizari buruzko Julio Caro Barojaren testua.
* Piedra, hierro y papel. Trayectoria histórica de la Villa de Lesaka: https://dadun.unav.edu/bitstream/10171/43900/1/LIBRO%20LESAKA%20INTER%20pg%20FINAL.pdf
* Datuak: Q66134780
# San Martin Tourskoaren baseliza (Gaintza)

San Martin Tourskoaren baseliza Gipuzkoako Gaintza udalerrian dagoen baseliza bat da. Bertatik inguruko eta bereziki Txindoki mendiaren ikuspegi bikainak daude.

## Kokalekua

Herrigunetik kanpo dago, Eizmendiko Elormendi baserriaren ondoan.
Gaintzatik Larraitzera doan errepidea, behin Gaintzatik atera eta berehala, bidegurutze batean baseliza eta Eizmendira joateko seinalean errepidea utzi eta mendi-pista batean gora eginez, muino batean.

## Historia

1568an dagoeneko baseliza honen berri ematen zen eta 1580an berriz, berriztatua izan zen. Azkeneko berrikuntza 1990an eman zen.

## Eraikina

Baselizaren barnealdean eta erdian San Martin Tourskoaren irudia duen erretaula barroko polikromatua aurkitzen da. Honen egilea Gabriel Arza idiazabaldarra izan zen (1973).
Bere kanpoaldeak, kontrako elementu klimatologikoak uxatzeko balio zuen ur bedenkatzailea agertzen du. Aditu batzuk inguruetako lehen parrokia izan zela onartzen dute, gaur egungo San Migel elizak ordezkatu zuen arte. Buruzko gurutzez ornitutako gurutz-bide zaharrean dago.

## Ospakizunak

Ostiral Santuan bizilagunak parrokiatik baselizara prozesioan joaten dira. Maiatzeko Santikutz egunean (hilaren 3ª), iraileko santikutz egunean (hilak 14) eta hileko lehenengo igandeetan mezak ospatzen dira. Bere festa San Martin egunean (azaroak 11) ospatzen du.

## Kanpo estekak

* Datuak: Q31188940
# San Martin Tourskoaren eliza (Ataun)

San Martin Tourskoaren eliza Gipuzkoako Ataun udalerriko San Martin auzoan dagoen eliza bat da.

## Kokalekua

San Martin auzoan dago, Ataungo udaletxearen parean.

## Historia

Ataungo lehenengo eliza da San Martingoa, 1200. urterako gaur egun kokatzen den toki berean jada bazegoena. Lehen eliza hura X. mende ingurukoa zela. XV. mendean, lehengo eliza haren tokian, gaur egungoa hasi ziren eraikitzen.
Ondorengo urte zein mendeetan, berrikuntza, aldaketa eta eranskin ugari ezagutuko du, jakina, diruak eta bestelako inguruabarrek eraginda: aurrealdea egin zen lehenik; geroago, absidea lekuz aldatu zen (ekialdetik mendebaldera) edo justuago, berri bat egin zen (ondorioz, gaur egun bi abside dite); erretaulak ere bigarren aldaketa bat jasan zuen; beranduago, korua eraiki zen eta ondoren, organo dotore bat jarri zuten bertan (1761. urtean); azkenik, sarrera nagusia egin zuten (1833an, hain justu).

## Kondaira

Ataun Euskal mitologiaren kondairen kokalekua izanik, eliza honi buruzko kondaira ere badago:
"Kristauek San Martin eliza tontor batean eraiki nahi omen zuten hasieran, baina jentilek ezetz, mendi inguruak beraienak zirela. Horregatik, kristauek egun argiz eraikitakoa, jentilek gau ilunez desegin eta harriak gaur egungo eliza dagoen tokira eramaten zituzten. Eta horrela behin eta berriz. Azkenean, kristauak aspertu omen ziren eta behealdean, gaur egungo lekuan, eraiki zuten. Honela bukatu zen istorio hau: “Gau batean, Zaindegiko (eliza ondoko etxea) emakume bat leihotik begira jarri zen, harriak leku batetik bestera zeinek eramaten zituen jakiteko asmoz eta jentil bat ikusi zuen idiekin lan horretan. Jentila, ordea, konturatu zen emakume hori zelatan zuela eta bere leiho ondotik pasatzerakoan honela esan zion:
| « | Aida zurie, aida gorrie zelatan dagoen andra horri ataiok ezkerreko begie! | » |
Idiak adarrarekin begia atera zion emakume gajoari, bakarrarekin utziz".

## Kanpo estekak

* Datuak: Q30003449
* Multimedia: Church of San Martín, Ataun / Q30003449
# San Martin Tourskoaren eliza (Berastegi)

San Martin Tourskoaren eliza Gipuzkoako Berastegi udalerrian dagoen eliza bat da.
Eraikin hau oinarrian gotikoa da (1505) da eta XIII. mendeko atalde erromanikoa dauka. Era berean Anbrosio Bengoetxearen berpizkundeko erretaula du (1602).
Gaur egun jainkotegi honetan kontzertuak ospatzen dira, hauen helburua gipuzkoar organoen kalitatea nabareraztea da (Berastegikoa adibide ona da). Sakristian altzairu polikromatuak daude.
Landako atarian urte askotan zehar bizilagunen kontseiluak ospatu dira.

## Mezak

* Igandeak eta Jaiak 12:00tan

## Kanpo estekak

* Datuak: Q29982361
* Multimedia: Iglesia de San Martín (Berastegi) / Q29982361
# San Mauro Pascoli

San Mauro Pascoli Italiako udalerri bat da. Forlì-Cesenako probintzian kokatuta dago, Emilia-Romagna eskualdean. 12.186 biztanle ditu, 17,29 kilometro koadroko azaleran banatuta.

## Mugakideak

San Mauro Pascolik honako udalerri hauekin egiten du muga:
Bellaria-Igea Marina Rimini Santarcangelo di Romagna Savignano sul Rubicone

## Kanpo estekak

* Datuak: Q99954
* Multimedia: San Mauro Pascoli / Q99954
# San Michele Salentino

San Michele Salentino Italiako udalerri bat da. Brindisiko probintzian kokatuta dago, Apulia eskualdean. 6.072 biztanle ditu, 26,53 kilometro koadroko azaleran banatuta.

## Mugakideak

San Michele Salentinok honako udalerri hauekin egiten du muga:
Ceglie Messapica Francavilla Fontana Latiano San Vito dei Normanni Ostuni Carovigno

## Kanpo estekak

* Datuak: Q51874
* Multimedia: San Michele Salentino / Q51874
# San Mauro Forte

San Mauro Forte Italiako udalerri bat da. Materako probintzian kokatuta dago, Basilicata eskualdean. 1.265 biztanle ditu, 87,06 kilometro koadroko azaleran banatuta.

## Mugakideak

San Mauro Fortek honako udalerri hauekin egiten du muga:
Craco Ferrandina Garaguso Oliveto Lucano Salandra Stigliano Accettura

## Kanpo estekak

* Datuak: Q52332
* Multimedia: San Mauro Forte / Q52332
# San Mauro Torinese

San Mauro Torinese Italiako udalerri bat da. Turingo Hiri Metropolitanoan kokatuta dago, Piemonte eskualdean. 18.581 biztanle ditu, 12,55 kilometro koadroko azaleran banatuta.

## Mugakideak

San Mauro Torinesek honako udalerri hauekin egiten du muga:
Baldissero Torinese Castiglione Torinese Turin Settimo Torinese

## Kanpo estekak

* Datuak: Q10276
* Multimedia: San Mauro Torinese / Q10276
# San Mauro di Saline

San Mauro di Saline Italiako udalerri bat da. Veronako probintzian kokatuta dago, Veneto eskualdean. 575 biztanle ditu, 11,24 kilometro koadroko azaleran banatuta.

## Mugakideak

San Mauro di Salinek honako udalerri hauekin egiten du muga:
Badia Calavena Roverè Veronese Tregnago Velo Veronese Verona

## Kanpo estekak

* Datuak: Q48476
* Multimedia: San Mauro di Saline / Q48476
# San Mauro Marchesato

San Mauro Marchesato Italiako udalerri bat da. Crotonako probintzian kokatuta dago, Calabria eskualdean. 1.914 biztanle ditu, 41,91 kilometro koadroko azaleran banatuta.

## Mugakideak

San Mauro Marchesatok honako udalerri hauekin egiten du muga:
Cutro Roccabernarda Scandale Santa Severina

## Kanpo estekak

* Datuak: Q54516
* Multimedia: San Mauro Marchesato / Q54516
# San Mauro la Bruca

San Mauro la Bruca Italiako udalerri bat da. Salernoko probintzian kokatuta dago, Campania eskualdean. 543 biztanle ditu, 19,05 kilometro koadroko azaleran banatuta.

## Mugakideak

San Mauro la Brucak honako udalerri hauekin egiten du muga:
Ascea Centola Cuccaro Vetere Futani Pisciotta Ceraso Montano Antilia

## Kanpo estekak

* Datuak: Q81579
* Multimedia: San Mauro La Bruca / Q81579
# San Melchor Betaza (udalerria)

San Melchor Betaza Mexikoko udalerri bat da. Oaxaca estatuan kokatua dago. 2010ean 1.091 biztanle zituen 33,95 km²ko azaleran. Herriburua [[San Melchor Betaza (San Melchor Betaza)|San Melchor Betaza]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3888190